পিটার বার্জ
১৯৫৩ থেকে ১৯৬৮ সময়কালে ঘরোয়া অস্ট্রেলীয় প্রথম-শ্রেণীর ক্রিকেটে কুইন্সল্যান্ডের পক্ষে খেলেছেন তিনি। সমগ্র খেলোয়াড়ী জীবনে ৪২ টেস্টে অংশগ্রহণ করেছেন পিটার বার্জ। ২৫ ফেব্রুয়ারি, ১৯৫৫ তারিখে ইংল্যান্ডের বিপক্ষে টেস্ট অভিষেক ঘটে পিটার বার্জের।
পিটার বার্জ
নিজ শহর ব্রিসবেনে অনুষ্ঠিত সিরিজের প্রথম টেস্টে ১৩ রান তুলে রান আউট হন। পুরো মাসে সফরকারীদের বিপক্ষে রান খরার কবলে পড়েন। তাসমানিয়া সম্মিলিত একাদশের সদস্যরূপে প্রস্তুতিমূলক খেলায় ৩ ও ১০ রান তুলেন। পরবর্তী দুই টেস্টে ২৩, অপরাজিত ২৬, ৩৬ ও ১৩ রান তুলেন। তন্মধ্যে, দ্বিতীয় টেস্টে অস্ট্রেলিয়া জয় পায় ও পরের খেলাটি ড্র হয়েছিল। পূর্বেকার মৌসুমের ন্যায় এবার অবশ্য তাঁকে বাতিলের খাতায় নাম লেখানো হয়নি। অ্যাডিলেড ওভালে অনুষ্ঠিত চতুর্থ টেস্টে ৯১ রান তুলেন ও অস্ট্রেলিয়া দশ উইকেটে পরাজিত করে। শেষ টেস্টে ৫৬ ও ৩৯ রান তুললেও খেলাটি ড্র হয়েছিল।